**Ministru kabineta noteikumu projekta ,,Grozījumi Ministru kabineta 2020.gada 14.jūlija noteikumos Nr.458 „** **Noteikumi par kapitāla ieguldījumiem komersantos, kuru darbību ietekmējusi Covid-19 izplatība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu ”Grozījumi Ministru kabineta 2020.gada 14.jūlija noteikumos Nr.458 ”Noteikumi par kapitāla ieguldījumiem komersantos, kuru darbību ietekmējusi Covid-19 izplatība” projekts (turpmāk – MK Noteikumu projekts) paredz precizēt Ministru kabineta 2020.gada 14.jūlija noteikumos Nr.458 „Noteikumi par kapitāla ieguldījumiem komersantos, kuru darbību ietekmējusi Covid-19 izplatība” (turpmāk – Noteikumi) normas atbilstoši Eiropas Komisjas regulējumam un atbalsta izsniegšanas nosacījumiem.MK Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”, izņemot šī noteikuma projekta 1.2., 1.7., 1.8., un 1.9.punkts. MK noteikuma projekta 1.2., 1.7., 1.8., un 1.9.punkts stājas spēkā ar dienu, kad stājas spēkā Eiropas Komisija lēmums par komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts sagatavots pēc Ekonomikas ministrijas iniciatīvas, pamatojoties uz Attīstības finanšu institūcijas likuma 12. panta ceturto daļu, lai precizētu Noteikumu Nr.458 normas saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), t.sk. ceturtajiem grozījumiem, kurus Eiropas Komisija apstiprināja 2020.gada 13.oktobrī.1 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK Noteikumu projektu tiek veikti tālāk minētie grozījumi Noteikumos:1. Noteikumu 18. punktā minēts, ka akciju tirgus cenu nosaka eksperts, tomēr nav konkrēti noteikta kārtība, kādā izraugās ekspertu. Lai nerastos iespējami pārpratumi, MK Noteikumu projekts **paredz precizēt šo normu, nosakot, ka akciju sabiedrība "Attīstības finanšu institūcija Altum" kā alternatīvo ieguldījumu fonda pārvaldnieks izvēlas neatkarīgo ekspertu.** **Eksperta izraudzīšanās termiņu nav iespējams precīzi noteikt, jo tas atkarīgs no darījuma struktūras un dažādiem citiem faktoriem. Eksperta izraudzīšanās kārtība paredzēta kā “open call for expression of interest”, kas ir tāda pati metode kā izraudzīšanās kārtība ar ekspertiem padziļinātajai uzņēmumu izpētei (due-dilligence).**
2. Noteikumu 21.punktā minēts, ka aizdevumu konvertācija komersanta kapitālā veicama izmantojot teorētisko jauno tiesību cenu (TERP), tomēr nav minēta kārtība kādā šo nosaka nekotētiem komersantiem, kuru akciju cena nav publiski pieejama. Lai nerastos iespējami pārpratumi, MK noteikumu projekts paredz precizēt šo normu, nosakot, ka nekotētiem komersantiem un komersantiem, kuros kopējais ieguldījums nepārsniedz 10 000 000 euro, TERP aprēķināšanai var izmantot vienkāršotas uzņēmumu vērtības noteikšanas metodes (salīdzināmo uzņēmumu un darījumu metode (no angļu val. - “multiples”)), kuru aprēķina sabiedrības “Altum” pārvaldītā alternatīvo ieguldījumu fonda izraudzīts neatkarīgs eksperts. “Altum” pārvaldītais alternatīvo ieguldījumu fonds nodrošinās atbilstošu kontroli attiecībā uz to, ka metodes ir atbilstošas un konkrētajā situācijā piemērojamas. Tāpat, lai nodrošinātu vērtējuma atbilstību tirgus cenai, izraudzītie eksperti būs ar atbilstošu kvalifikāciju, kompetencēm un iepriekšēju pieredz. Eksperta izraudzīšanās kārtība paredzēta kā “open call for expression of interest”, kas ir tāda pati metode kā izraudzīšanās kārtība ar ekspertiem padziļinātajai uzņēmumu izpētei (due-dilligence).
3. Saskaņā ar likuma “Par nodokļiem un nodevām” 1.pantā iekļautajās terminu definīcijās noteikto termins “nodoklis” ir piemērojams arī valsts sociālās apdrošināšanas obligātajām iemaksām, un kā izriet no minētā likuma 8.panta, kurā tiek uzskaitīti visi valsts nodokļu veidi Latvijas Republikā, valsts sociālās apdrošināšanas obligātās iemaksas ir viens no nodokļiem.

Vienlaikus, atbilstoši likuma “Par nodokļiem un nodevām” 18.panta pirmās daļas 8.punktam Valsts ieņēmumu dienesta pienākums ir nodrošināt publisku informācijas pieejamību par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parāda kopsumma pārsniedz 150 euro. Tomēr, ņemot vērā nodokļu maksātāja sadarbības savlaicīgumu ar nodokļu administrāciju savu nodokļu maksājumu saistību izpildē, likumdevējs likumā “Par nodokļiem un nodevām” 18.panta pirmās daļas 8.punktā ir iekļāvis nosacījumu, ka Valsts ieņēmumu dienesta administrēto nodokļu (nodevu) parādnieku datubāzē neiekļauj informāciju par nodokļu maksātājiem, kuru nodokļu maksājumu maksāšanas termiņš saskaņā ar minētā likuma 24.panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos. Līdz ar to šādos gadījumos informācija par nodokļu maksātāja saistībām pret budžetu neparādās norādītajā datubāzē. Līdz ar to, tiek precizēts noteikumu 23.1. apakšpunkts, svītrojot atsevišķi izcelto par valsts sociālās apdrošināšanas obligātajām iemaksām, kā arī nosacījums par samaksas termiņa pagarinājumiem.1. Noteikumu 23.3. apakšpunktā ir noteikts kritērijs, pēc kura nosaka, vai uzņēmums ir nonācis finanšu grūtībās atbilstoši Komisijas regulas Nr.651/2014 2.panta 18.punkta definīcijai. MK Noteikumu projekts **paredz precizēt minēto normu.**

Lai precizētu atbalsta normas par grūtībās nonākušiem uzņēmumiem, ir ņemti vērā šādi apsvērumi:* atbalsta pretendents uz atbalsta piešķiršanas brīdi nav nonācis grūtībās, kā arī tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt;
* atbalsta pretendents uz atbalsta piešķiršanas brīdi ir nonācis grūtībās, bet tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt;
* atbalsta pretendents uz atbalsta piešķiršanas brīdi ir nonācis grūtībās, kā arī tas bija nonācis grūtībās jau uz 2019.gada 31.decembri – atbalstu saskaņā ar Komisijas paziņojumu tam nedrīkst piešķirt (izņemot Komisijas paziņojumā paredzēto izņēmumu attiecībā uz mikro un maziem uzņēmumiem);
* atbalsta pretendents uz atbalsta piešķiršanas brīdi nav nonācis grūtībās, bet tas bija grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt.
1. Noteikumu 24.3 apakšpunktā ir norādīts, ka komersants bez fonda ieguldījuma pārtrauktu komercdarbību vai saskartos ar nopietnām grūtībām darbības uzturēšanā. Līdzšinējā redakcijā šajā punktā nav minēts, kā definējamas nopietnas grūtības. Tomēr Eiropas Komisijas (turpmāk – EK) paziņojuma 49.a. punktā ietverts arī papildus paskaidrojums: “Par šādām grūtībām var liecināt jo īpaši saņēmēja parāda attiecības pret pašu kapitālu vai citu līdzīgu rādītāju pasliktināšanās”, tādēļ MK Noteikumu projekts **paredz definēt, ka nopietnas grūtības var tikt pierādītas ar dažādu finanšu rādītāju pasliktināšanos**, kuru aprēķina metode atšķiras savā starpā, tomēr tie ir tikpat svarīgi uzņēmējdarbības izvērtēšanā, piemēram, komersanta parādsaistību apjoms (ilgtermiņa kreditoru un īstermiņa kreditoru summa) pret pašu kapitāla bilances vērtību, saistību īpatsvars bilancē (visu kreditoru apjoms pret bilances aktīvu), absolūtā likviditāte (īstermiņa finanšu ieguldījumu un naudas līdzekļu attiecība pret īstermiņa kreditoru kopsummu), visu parādsaistību apjoms pret EBITDA (ieņēmumi pirms procentu, nodokļu, nolietojuma un amortizācijas atskaitījumiem) un citi atbilstoši rādītāji.
2. Noteikumu 25.punkts norāda, ka fonda ieguldījums komersantā nedrīkst pārsniegt minimumu, kas nepieciešams, lai nodrošinātu komersanta dzīvotspēju, un tas nedrīkst pārsniegt komersanta kapitāla struktūras atjaunošanai nepieciešamo apjomu tādā līmenī, kāds tas bija 2019. gada 31. decembrī, tomēr nav precizēts nosacījums kurā brīdī tiek mērīta atjaunotā kapitāla struktūra. Ņemot vērā Covid-19 izplatību, ir paredzams, ka tā ietekmēs komersantus arī 2021.gadā, līdz ar to var rasties situācija, ka arī pēc fonda ieguldījuma komersanta kapitāla struktūra var pasliktināties, līdz ar to netiktu nodrošināts minimums, kas nepieciešams, lai nodrošinātu komersanta dzīvotspēju. MK noteikumu projekts paredz precizēt, ka lai noteiktu maksimālo ieguldījumu summu izmanto starpību starp komersanta kapitāla struktūras stāvokli 2019. gada 31. decembrī ar plānoto situāciju 2021. gada 31. decembrī.
3. Noteikumu 26.1 apakšpunktā tiek norādīts datums līdz kuram tiek parakstīts līgums un 28.punktā norādīts termiņš līdz kuram var pieņemt lēmumu par fonda ieguldījumu piešķiršanu komersantiem. MK noteikumu projekts **paredz precizēt, atbalsta sniegšanas termiņus ņemot vērā, ka ir pagarināts Pagaidu regulējuma darbības termiņš.** Attiecīgi 26.1 apakšpunkts balstoties uz Komisijas pagaidu regulējums (C(2020) 1863) 3.3. sadaļa 27.punkta c apakšpunktu tiek pagarināts līdz 2021.gada 30.jūnijam, bet 28 punktā balstoties uz Komisijas pagaidu regulējums (C(2020) 1863) 3.11. sadaļa 48.punktu līdz 2021.gada 30.septembrim. Ja Pagaidu regulējums tiks pagarināts, tad attiecīgi programmas termiņš arī automātiski pagarināsies.
4. Noteikumu 30.2 apakšpunkts paredz, ka komersants jebkurā brīdī var atpirkt akcijas no fonda, kas atbilst lielākajai no šādām divām summām, kur viena no tām ir tirgus cena atpirkšanas brīdī. MK Noteikumu projekts **paredz precizēt, ka tirgus cenu atpirkšanas brīdī nosaka akciju sabiedrība "Attīstības finanšu institūcija Altum" kā alternatīvo ieguldījumu fonda pārvaldnieka izraudzīts neatkarīgs eksperts. Eksperta izraudzīšanās termiņu nav iespējams precīzi noteikt, jo tas atkarīgs no darījuma struktūras un dažādiem citiem faktoriem. Eksperta izraudzīšanās kārtība paredzēta kā “open call for expression of interest”, kas ir tāda pati metode kā izraudzīšanās kārtība ar ekspertiem padziļinātajai uzņēmumu izpētei (due-dilligence).**
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un akciju sabiedrība "Attīstības finanšu institūcija Altum" |
| 4. | Cita informācija | Ņav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti komersanti, akciju sabiedrība "Attīstības finanšu institūcija Altum". |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektam ir labvēlīga ietekme uz ekonomiku kopumā, jo tas paredz mazināt Covid-19 izraisītas krīzes sekas un veicina ekonomisko aktivitāti. Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2020.gada 19.marta pieņemtais pagaidu regulējums (C(2020) 1863) un tā 2020. gada 3. aprīlī pieņemtie grozījumi C(2020) 2215, 2020. gada 8. maijā pieņemtiegrozījumi C(2020) 3156, 2020. gada 29. jūnijā pieņemtie grozījumi C(2020) 4509 un2020. gada 13. oktobrī pieņemtie grozījumi C(2020) 7127  |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas Komisijas 2020.gada 19.marta pieņemtais pagaidu regulējuma (C(2020) 1863) prasības |
| A | B | C | D |
| *Komisijas pagaidu regulējums (C(2020) 1863) 3.11. sadaļa 67.punkts* | *Noteikuma projekta 1.2 punkts*  | *Ieviests pilnībā* | *Neparedz stingrākas prasības* |
| *Komisijas pagaidu regulējums (C(2020) 1863) 3.11. sadaļa 49.punkts* | *Noteikuma projekta 1.5 punkts*  | *Ieviests pilnībā* | *Neparedz stingrākas prasības* |
| *Komisijas pagaidu regulējums (C(2020) 1863) 3.11. sadaļa 49.punkts* | *Noteikuma projekta 1.6 punkts*  | *Ieviests pilnībā* | *Neparedz stingrākas prasības* |
| *Komisijas pagaidu regulējums (C(2020) 1863) 3.11. sadaļa 54.punkts* | *Noteikuma projekta 1.7 punkts*  | *Ieviests pilnībā* | *Neparedz stingrākas prasības* |
| *Komisijas pagaidu regulējums (C(2020) 1863) 3.3. sadaļa 27.punkts c apakšpunkts* | *Noteikuma projekta 1.8 punkts* | *Ieviests pilnībā* | *Neparedz stingrākas prasības* |
| *Komisijas pagaidu regulējums (C(2020) 1863) 3.11. sadaļa 48.punkts* | *Noteikuma projekta 1.9 punkts* | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta mājas lapā sabiedriskajai apspriešanai. |
| 2. | Sabiedrības līdzdalība projekta izstrādē | Nav saņemti komentāri par projektu |
| 3. | Sabiedrības līdzdalības rezultāti | Nav iebildumu par projekta virzību |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un akciju sabiedrība "Attīstības finanšu institūcija Altum" |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Ekonomikas ministrijas un akciju sabiedrība "Attīstības finanšu institūcija Altum" esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis